
The destine, mynistre general,
That executeth in the world overal
The purveans, that God hath seye byforn;
So strong it is, that they the world h&dde sworn
The contrary of a thing by ye or nay,
Yet som tynie it schal falle upon a day                     810

That falleth nought eft in a thousand yeere.
For certeynly oure appetites heere,
Be it of werre, or pees, other hate, or love,
AI is it reuled by the sight above.
This niene I now by mighty Theseus,
That for to honte is so desirous,
And namely the grete hert in May,,
That in his bed ther daweth him no day,
That he nys clad, and redy for to ryde
With hont and horn, and houndes him byside.        880
For in his hontyng hath he such delyt,
That it is al his joye and appetyt
To been himself the grete hertcs bane,
For after Mars he serveth now Dyane,

Clecr was the day, as 1 have told or this,
And Theseus, with alle joye and blys,
With his Ypolita, the fayre queene,
And Emelye, clothed al in greene,
On hontyng be thay riden ryally,
And to the grove, that stood ther faste by,              830

In which ther was an hert as men him toldc,
Duk Theseus the streyte wey hath holde.
And to the launde he rydeth him ful right,
There was the hert y-wont to have his flight,
And over a brook, and so forth in his weye.
This duk wol have of him a cours or tweye
With houndes, which as him lust<? to couiaundc*
And whan this duk was come into the laundc,
Under the sonne he loketh, right anon
He was war of Arcite and Palomoii;                         8 i<0

That foughten breeme, as it were boores tuo ;
The brighte swerdes wente to and fro
So hidously, that with the leste streak
It seemeth as it wolde fella an ook;
But what they were, nothing yit he woot.
This duk with spores his courser he smoot,
And at a stert he was betwixt hem tuoo,
And pullid out a swerd and cride>e( ttoo !
Nom<?re, up peyne of leesyng of your heed.
By mighty Mars, anon he schal be deed,               850